 Fayose gọ, ó fẹnu họra, Ọlọrun á gbẹsan lára rẹ, àdàbí...- Bode George Igbe gbajare yi n gbẹnu Oshokomolẹ latari iṣẹlẹ to waye ni asekagba ipolongo idibo ẹgbẹ PDP ni Ondo tawọn kan ti si fila lori rẹ. Gomina tẹlẹ rí ni ipinlẹ Ekiti to si tun jẹ agbaọjẹ ninu ẹgbẹ alatako ni Naijiria fi ọrọ yi sita loju opo Facebook. Agbẹnusọ rẹ Lere Olayinka lo buwọlu atejade yi to si ni Fayose ko ni yẹ ko ni gbo lati maa sọ ododo nigbakugba. Fayose sọrọ lori lẹta oloye Ọbasanjọ. Ko fi mọ ọ bẹẹ, Fayose tun naka abuku si agba oloselu PDP nii, Bode George, ati gomina ipinlẹ Oyo, Seyi Makinde pe awọn ni wọn de janduku to si fila lori oun nibi eto ipolongo idibo PDP lAkure. Ninu alaye ti Fayose sọ nínú atejade rẹ,o ni igba toun n rin lọ si ori aaye tawọn alejo wa ni janduku kan sadede sun mọ oun to si ṣi fila ori oun. Bí wọn ṣe yọ fila lori Bola Ige bi yẹn ni Ile Ife. Gbogbo wa la mọ ohun to tẹyin rẹ bo Nitori naa mi o ni fi ọwọ yẹpẹrẹ mu ọrọ yi Fayose salaye pe oun ti fi ọrọ naa to awọn agbofinro leti ati pe wọn gbọdọ wadii awọn to wa lẹyin oro ti o fi n ke. Lẹnu ọjọ mẹta yi, Gomina ipinlẹ Oyo Seyi Makinde ati Ayodele Fayose jijọ n tahun sí ara wọn lori didari ẹgbẹ oṣelu PDP. Ondo Elections 2020: Ọgọrùn-ún ọdún tí a máa lò lórí oyè lOndo, ẹ ó rí àrà - Ojon YPP Kí ló wà nídìí ìsọrọǹgbèsì láàrin Makinde ati Fayose? Ẹwọn ni wàá gbẹyìn sí, kò sí bóo ṣe dọgbọn tó - Seyi Makinde wa ègúná ọrọ lé Fayose Aawọ oṣelu to n ṣẹlẹ laarin awọn ọmọ ẹgbẹ oṣelu Peoples Democratic Party ni iha Guusu-Iwọ Oorun Naijiria eyi to jẹ awọn ilu Yoruba da bii pe o tun ti n gbona bii ogun bayii gẹgẹ bi itahunsira ni gbangba ṣe bẹ silẹ laarin gomina Oyo, Seyi Makinde ati gomina ipinlẹ Ekiti tẹlẹ, Ayodele Fayose. Eyi to tun ṣẹṣẹ jẹ tuntun laarin wọn ni igba ti gomina Makinde n fesi si abajade ẹsun ti ajọ to n ri si iwa jẹgudujẹra, EFCC fi kan Ayo Fayose ti Makinde ni ko si ohunkohun ti Fayose i baa ṣe lori ẹjọ yii, ẹwọn ni yoo lọ gbẹyin. Ẹsun mọkanla ni ajọ EFCC fi kan Fayose lati ọjọ kejilelogun oṣu kẹwa ọdun 2018 toun tu ile iṣẹ kan to n jẹ Spotless Investment Ltd. Fayose ni oun o jẹbi ẹsun naa ti wọn si ni beeli rẹ ni aadọta miliọnu naira pẹlu oniduro kan. Latẹnu ọkan lara awọn oluranlọwọ Seyi Makinde, Dare Adeleke ni o ti fesi lori ayelujara si ohun ti Lere Olayinka, agbẹnusọ Fayose sọ pe ati iwọ ati ọga rẹ to n sanwo fun ẹ, ẹwọn ni ipin yin, ko si bi ẹ ṣe fẹ yi idajọ naa to, ẹ o lọ sẹwọn. Bi ẹ ba ranti, ọrọ laarin gomina Makinde ati awọn eekan PDP bii Fayose, Hon. Ladi Adebutu, Sẹnetọ Ademola Adeleke ati alaga ẹgbẹ PDP ni Eko, amojuẹrọ Deji Doherty ti n di fa ki n fa a tipẹ lorii tani yoo ṣakoso idari ẹgbẹ PDP nilẹ Yoruba. Awọn kan korajọ sẹyin Ayodele Fayose paapaa julọ awọn to wa ni Ekiti, Osun, Ogun ati Eko ti awọn ti Oyo ati Ondo gba sẹyin Seyi Makinde N500 dé fún gbogbo ọmọ tuntun lóṣooṣù bí mo bá di gómìnà Ondo - Adeleye AAC Àìgbọn àti àìmọkanmọkàn ló ń da Fayose láàmù, kò gba ẹnu rẹ láti sọrọ sí mi - Bode George Oloye Olabode George, tii se asaaju kan ninu ẹgbẹ oselu PDP nipinlẹ Eko, ti fesi si oko ọrọ ti gomina ana nipinlẹ Ekiti, Ayodele Fayose sọ si. Saaju la ti kọkọ mu iroyin wa fun yin pe Ayodele Fayose ti sọ fun ẹgbẹ oselu PDP nipinlẹ Eko pe ayafi ti oloye Bode George ba yẹba ninu ẹgbẹ oselu naa, ni egbẹ PDP to le moke nipinlẹ Eko. Nigba to n ba BBC Yoruba sọrọ lati fesi si ohun ti Fayose sọ naa, Bode George ni aigbọn ati aimọ lo n se Fayose nitori ko yẹ ko jẹ oun lo yẹ ki Fayose ri fin. Àwọn iròyin tì ẹ leè ní ìfẹ síí: Asaaju ẹgbẹ oselu PDP naa ni oun seranwọ fun Fayose lati moke ni igba meji gẹgẹ bii gomina ipinlẹ Ekiti, o si ya oun lẹnu pe o le pada ri oun fin. Se bi ti ẹgbẹ ni o, abi o muti yo, abi o mugbo yo, o ti pẹ ti Fayose ti maa n fi ẹnu rẹ yẹn sọ isọkusọ bii ọmọ ti wọn ko bii re, ti kii si se ọmọluabi. Ki lo kan Fayose gan pẹlu ipinlẹ Eko, Ekiti to ti wa gan, wahala to da silẹ nibẹ, a sẹsẹ n yanju rẹ ni. Bode George ni Fayose ko bọwọ fun agba, ewu to si wa lori oun, kii se pe oun fi owo ra a, bẹẹ ni ko lọgbọn ori, Ọlọrun yoo si gba ẹsan lara Fayose, ayafi ti ko ba wa dọbalẹ ni ọọfisi mi lai mọye igba lati beere fun iranlọwọ. Bakan naa lo fikun pe, Fayose ko le wọ aarin ero ni Eko bi, sebi se lo gbe oku baba rẹ pamọ fun ọdun kan, eyi to fihan pe kii se ọmọ gidi. Wọn ko nile iwosan ti wọn ti n wo were, amọ awa ni nilu Eko nibi, a si mu Fayose lọ sibẹ pe ki wọn lọ yẹ ọpọlọ rẹ wo, ologun si ni emi, emi kii gba igba kugba, mo si kọja ẹni ti ọmọ kan maa yọ ẹnu si tabi fi tayin. Obateru Akinruntan: Wíwá ohun tá jẹ títí láé ló gbé wa kúrò nílé Ife Ti Fayose ba to bẹẹ, ko bọ si aarin wa nilu Eko, ko maa bọ, yoo ri ẹẹkẹ rẹ lai gbe digi, ọmọ ọdun melo lo wa nigba temi se gomina lọdọ wọn, awa maa tun kọ ni Eko, tori Fayose gọ, o si fi ẹnu họra, wọn ko si bi re. Ẹgbẹ òṣèlú PDP, ẹka ìpínlẹ Eko fún Fayose lọjọ méje láti bẹ àwọn adarí ẹgbẹ Ẹgbẹ òṣelú Peoples Democratic Party PDP ni ìpińlẹ Eko ti fún gómìnà àná ní ìpínlẹ Ekiti Ayodele Fayose ni gbédéke ọjọ méje láti rawọ ẹbẹ sí àwọn àgbà ẹgbẹ PDP. Èyí wáye lẹyìn tí wọn ni Fayose sọrọ tó lé dá ẹgbẹ rú tó sì lè dá wàhalà sílẹ láàrin àwọn ọmọ kéèkèé àti àgbà ẹgbẹ. Agbẹnusọ ẹgbẹ PDP ni ìpínlẹ Eko Taofik Gani sọ nínú àtẹjáde kan to fisíta pé Fayose sọ ọrọ àbùkù lásìkò ti Fayose ni òun n gba àwọn ọdọ ẹgbẹ níyànjú tó le mú kí àwọn ọdọ ẹgbẹ kọjú ìjà sí àwọn àgbà ẹgbẹ ní ìpínlẹ Eko. Ojú àwọn èèyàn Ondo ti là pé ìnira ni ẹgbẹ APC mú wá - Jegede PDP Lásìkò ìfilọlẹ ìgbìmọ ìpolongo fún àtúndi ìbò sẹnatọ ni ẹkun ìlàoorùn ìpínlẹ Eko to wáye ni ọjọ ìṣẹgun tó kọjá, níbi tó tí gba àwọn ọdọ nímọràn pé kí wọn fún igbákejì alága ẹgbẹ nígbàkan rí olóyè Bode George ní ìsìnmi kúrò nínú ètò òṣèlú. Gẹgẹ bi àtẹjáde tí akọwé Fayose Lere Olayinka fi síta, to pe àkọlé rẹ ni  PDP gbọdọ sọ pé kí ìgbákejì alága ẹgbẹ PDP nígbàkan ri olóyè Bode George lọ fẹyìntì kí ẹgbẹ báa le ní ìlọsíwájú kí wọn sì jáwé olúborí nínú ìdìbò tó n bọ ní ìpińlẹ Eko. Wo Adigun ọmọ ọdún mẹrin tí òwe Yorùbá àti ìtúmọ gbó lẹnu rẹ ju tìrẹ lọ Agbẹnusọ ẹgbẹ òṣèlú PDP rọ Fayose láti ma jẹ àwòkọṣe òdì fún àwọn ọdọ nínú ẹgbẹ. Láti ọja ajé, ọjọ kejila, oṣù kẹwàá, ọdún 2020, Fayose kò ni láànfàni láti kópa nínú ètò kankan nínú ẹgbẹ PDP, àyàfi tó bá wá túbá lórí gbogbo àwọn ọrọ tó sọ. Bákan náà ni Gani rọ Fayose láti dẹkun àwọn ọrọ to le dá wàhálà sílẹ láàrin àwọn àgbà ẹgbẹ, tàbí èyíkéyìí tó lo dènà ìlọsíwájú ẹgbẹ òṣèlú PDP ni ìhà Iwọoorù-Gúúsù Naìjíríà. Ariwo ijẹ ti ẹ jẹ tẹtẹ Bola Ige, aye ẹ maa jẹ dagunro mí bẹẹ ni Ayodele Fayose mu bẹnu. : Fayoṣe: Bẹẹ ṣe yọ fìlà lórí Bola ige tó pa òwe ikú rẹ, kò lè ṣiṣẹ fún mi 